**Jobannonce**

**Rengøringsassistent til Ørneby Skole**

Rengøringen ved Ørneby Kommune søger en rengøringsassistent til tiltrædelse hurtigst muligt.

Stillingen er på 27,00 timer pr. uge.

Arbejdstiden er kl. 05.30 – 10.54.

**Vi forventer, at du:**

* kan tale, læse, skrive og forstå dansk
* er samarbejdsvillig
* er mødestabil
* er fleksibel
* har erfaring indenfor rengøring

Løn- og ansættelsesvilkår efter gældende overenskomst mellem KL og FOA, samt aftale om lokal løndannelse.

**Yderligere information:**
Vil du vide mere om jobbet, er du velkommen til at kontakte Lise Lotte Hansen på tlf. 20 58 62 32.

**Ansøgningsfrist torsdag 6. oktober 2016**.

Vi foretrækker, at du sender din ansøgning online.
Klik nedenfor på **Send ansøgning.** Vedhæft din ansøgning og relevante bilag.

Har du ikke internetadgang, kan du sende din ansøgning i et almindeligt brev til Silkeborg Kommune, Organisation og Personale, Søvej 1, 8600 Silkeborg. **Husk at anføre job nr. 1144.**

Vi indhenter offentlig straffeattest og børneattest på den person, vi ønsker at ansætte.

Simon Simonsen, Ørnevej 7, 7777 Ørneby, e-mail: simon\_oern@mail.dk, mobil: 7777 7777

Ørneby Kommune

Organisation og Personale

Musvitvej 1

8600 Silkeborg.

J**ob nr. 1144: Rengøringsassistent til Ørneby Skole**

Ørneby, 5/10-2016

**Erfaren rengøringsassistent med fut i fejemøget**

Jeg søger jobbet som rengøringsassistent på Ørneby Skole, fordi jeg gerne vil være med til at skabe pæne og rene omgivelser for kommunens skolebørn.

Som I kan se på mit CV, har jeg arbejdet i rengøring i mange år og på mange forskellige arbejdspladser.

Derfor er det heller ikke et problem for mig at skulle op så tidligt, for det er jeg vant til.

Jeg er glad for, at nogle af arbejdstiderne ligger i skoletiden, for jeg tror, det er vigtigt, at børnene ser dem, der gør rent for dem. Så er de nok mindre tilbøjelige til selv at grise skolen til.

Jeg vil beskrive mig selv sådan her:

* effektiv og god til mit arbejde
* sætter en ære i at gøre mit arbejde så godt som muligt inden for den tid, der er sat af til det
* kan både arbejde selvstændigt og sammen med andre
* er vant til at leve op til nye krav til rengøringsstandarden og til at anvende nye rengøringsprodukter, (men er glad for at se, at I udelukkende anvender Svanemærkede produkter).

Jeg håber, I kan bruge mig, og kommer gerne til samtale, så I kan møde mig.

Venlig hilsen

Simon Simonsen